નવી દિલ્હી: ગેરકાયદે અતિક્રમણને દૂર કરવા માટે ઝુંપડપટ્ટીમાં રેલવે દ્વારા તોડફોડ કરવાના અભિયાન અને એક બાળકના મોત બાદ દિલ્હી સરકાર અને કેન્દ્ર સરકાર વચ્ચે ફરી એકવાર સંઘર્ષની સ્થિતિ ઉભી થઇ ગઇ છે. આ મામલો હજુ વધુ ગરમ થાય તેવા સંકેત દેખાઈ રહ્યા છે. ગેરકાયદે અતિક્રમણને દૂર કરતી વેળા એક બાળકનું મોત થયા બાદ લોકોમાં પણ નારાજગી જોવા મળી રહી છે. મુખ્યમંત્રી અરવિંદ કેજરીવાલ ભારે નાખુશ દેખાઈ રહ્યા છે.